b'\n_START_ARTICLE_\nHolmcultram Abbey\n_START_PARAGRAPH_\nHolmcultram Abbey (ogs\xc3\xa5 skrevet Holm Cultram Abbey eller Holme Cultram Abbey) var et kloster tilh\xc3\xb8rende Cistercienserordenen som ble grunnlagt i 1150 i hva som i dag er den engelske landsbyen Abbeytown i Cumbria. Den gang det ble grunnlagt var det dog p\xc3\xa5 et omr\xc3\xa5de som var eid av kong David I av Skottland, og som sammen med sin s\xc3\xb8nn Henry opprettet klosteret. Dets moderhus var Melrose Abbey i Melrose i Skottland, i seg selv knyttet til klosteret C\xc3\xaeteaux i Frankrike. Holmcultram Abbey etablerte selv et datterhus med Grey Abbey i Nord-Irland i 1193._NEWLINE_Henrik II av England gjorde krav p\xc3\xa5 omr\xc3\xa5det i 1157 og klosterets skotske opprinnelse beskyttet det deretter ikke fra angrep fra skotter. Klosteret ble angepet en rekke ganger fra 1216 og framover. Et angrep i 1319 var s\xc3\xa6rlig hardt. Klosteret ble oppl\xc3\xb8st i 1538 da sognet s\xc3\xb8kte om og fikk tillatelse for \xc3\xa5 bruke kirken._NEWLINE_Av klosterbygningene er ingenting blitt bevart. Den tidligere klosterkirken ble rammet av en rekke ulykker, blant annet at t\xc3\xa5rnet raste ned i 1600. Utbedringene etter \xc3\xb8deleggelsene har ikke forhindret at bygningene gradvis har minsket i st\xc3\xb8rrelse, innbefattet de f\xc3\xb8rste seks nisjene av midtskipet, uten sideskip. I tillegg ble taket senket til en etasjes h\xc3\xb8yde og det har v\xc3\xa6rt to st\xc3\xb8rre utbedringer i 1883 og 1913. Dette har etterlatt en bygning som er stor nok til \xc3\xa5 fortsette \xc3\xa5 tjene som sognekirken for Abbeytown den dag i dag._NEWLINE_Kirken ble meget skadet av ildsp\xc3\xa5settelse den 9. juni 2006 hvor de originale nedtegnelsene til klosteret ble \xc3\xb8delagt, inkludert cartularium (avskrifter av grunnleggelse, rettigheter, familieforhold og lignende).'